Arvo (eesnimi)

Arvo on eesti ja soome mehenimi.

Arvo on Soome päritolu nimi (soome arvo 'au, väärikus; väärtus'). Selle kasutuselevõttu Soomes on võinud ajendada Jaakko Juteini 1816. aastal avaldatud luuletus ”Arvon mekin ansaitsemme”. 1856. aastal kutsuti ajalehes Sanomia Turusta pseudonüümi Arvo Moittivainen all võtma Arvo kasutusele eesnimena. Paiguti oli nimi juba kasutuses skandinaavia päritolu nime Arvi variandina. Nimi võeti Eestis Soome eeskujul kasutusse 20. sajandi alguses. Seda soovitas Eestis kasutusele võtta Ansomardi.

Eestis oli 2017. aasta 1. jaanuari seisuga eesnimi Arvo 2303 mehel. Arvo oli populaarsuselt 72. mehenimi. Nime Arvo kandja oli keskmiselt 62 aasta vanune (mediaanvanus oli 63). Kõige populaarsem oli eesnimi Arvo vanuserühmas 65–69, kus neid oli 10 000 elaniku kohta 48,53.

Arvo nimepäev on Eestis ja Soomes 3. juulil.

Lätis oli 2021. aasta 30. juuni seisuga eesnimi Arvo 34 inimesel.

Nime kandjaid
Arvo Aalto, soome poliitik
Arvo Alas, tõlkija ja diplomaat
Arvo Andresson, laevakapten
Arvo Aun, kunstnik
Arvo Eek, keeleteadlane
Arvo Horm, poliitik
Arvo Iho, filmilavastaja ja -operaator
Arvo Junti, jurist ja poliitik
Arvo Järvet, geograaf
Arvo Kivikas, orienteeruja ja ettevõtja
Arvo Kraam, jalgpallur
Arvo Krikmann, folklorist
Arvo Kruusement, stsenarist, filmilavastaja ja -näitleja
Arvo Kuddo, majandusteadlane
Arvo Kukumägi, teatri- ja filminäitleja
Arvo Külvet, kabetaja
Arvo Leibur, viiuldaja
Arvo Mets, eesti päritolu vene luuletaja
Arvo Mõttus, maadleja ja treener
Arvo Mägi, kirjanik
Arvo Niitenberg, tehnikateadlane, poliitik ja diplomaat
Arvo Oorn, tehnikateadlane
Arvo Orn, Otepää linnavanem
Arvo Ots, energeetikateadlane
Arvo Pesti, vastupanuvõitleja ja ühiskonnategelane
Arvo Pärt, helilooja
Arvo Raimo, näitleja
Arvo Ratassepp, koorijuht, helilooja ja pedagoog
Arvo Rist, kabetaja
Arvo Rosenthal, arstiteadlane
Arvo Rõõmusoks, geoloog
Arvo Saal, orienteeruja ja sporditegelane
Arvo Sarapuu, ettevõtja ja poliitik
Arvo Sirendi, põllumajandusteadlane ja poliitik
Arvo Taru, sõjaväelane
Arvo Tering, ajaloolane ja raamatukogundustegelane
Arvo Tuominen, soome poliitik ja ajakirjanik
Arvo Uustalu, kirjanik, ajakirjanik ja muusik
Arvo Vabamäe, lavastaja ja teatrinäitleja
Arvo Valdmann, eesti päritolu pianist ja muusikapedagoog
Arvo Valton, kirjanik ja tõlkija
Arvo Veski, pedagoog ja ehituskäsiraamatute autor
Arvo Volmer, dirigent ja muusikapedagoog
Arvo Ylppö, soome lastearst ja arstiteadlane

Viited 

Eesti mehenimed